
al

Camerei  Deputaţilor 

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.52/1999 privind asigurarea unui cadru unitar pentru managementul proiectelor finanţate prin împrumuturi externe contractate sau garantate de stat, rambursabile sau nerambursabile, inclusiv privind plata specialiştilor români care îşi desfăşoară activitatea în cadrul unităţilor de management de proiect, cu care comisia noastră a fost sesizată în fond cu adresa Biroului Permanent nr.388 din 11 octombrie 1999.

	Dan Constantinescu

RAPORT

asupra proiectului de Lege pentru aprobarea Ordonanţei de urgenţă a Guvernului nr.52/1999 privind asigurarea unui cadru unitar pentru managementul proiectelor finanţate prin împrumuturi externe contractate sau garantate de stat, rambursabile sau nerambursabile, inclusiv privind plata specialiştilor români care îşi desfăşoară activitatea în cadrul unităţilor de management de proiect
In urma examinării proiectului de Lege pentru aprobarea Ordonanţei de urgenţă a Guvernului nr.52/1999 privind asigurarea unui cadru unitar pentru managementul proiectelor finanţate prin împrumuturi externe contractate sau garantate de stat, rambursabile sau nerambursabile, inclusiv privind plata specialiştilor români care îşi desfăşoară activitatea în cadrul unităţilor de management de proiect, în şedinţa din 06 septembrie 2000, propunem ca acesta să fie supus spre dezbatere şi adoptare cu următoarele amendamente respinse:

	Nr.

crt.
	Articolul

(textul iniţial)
	Amendamentul propus (autorul)


	Motivarea respingerii

	1.
	Articol unic

“Se aprobă Ordonanţa de urgenţă a Guvernului nr.52 din 26 aprilie 1999 privind asigurarea unui cadru unitar pentru managementul proiectelor finanţate prin împrumuturi externe contractate sau garantate de stat, rambursabile sau nerambursabile, inclusiv privind plata specialiştilor români care îşi desfăşoară activitatea în cadrul unităţilor de management de proiect, publicată în Monitorul Oficial al României, Partea I, nr.186 din 29 aprilie 1999”.
	Se propune modificarea textului:

“Se aprobă Ordonanţa de urgenţă a Guvernului nr.52 din 26 aprilie 1999 privind asigurarea unui cadru unitar pentru managementul proiectelor finanţate prin împrumuturi externe contractate sau garantate de stat, rambursabile sau nerambursabile, inclusiv privind plata specialiştilor români care îşi desfăşoară activitatea în cadrul unităţilor de management de proiect, publicată în Monitorul Oficial al României, Partea I, nr.186 din 29 aprilie 1999, cu următoarele modificări şi completări:”

Autor: Dl. Deputat Petre Naidin – Gr.Parlamentar PDSR
	Nu se justifică având în vedere faptul că modificările şi completările nu au fost reţinute de către Comisie.

	2.
	Art.1.

“În vederea asigurării unui cadru unitar privind derularea proiectelor finanţate din împrumuturi externe contractate sau garantate de stat, rambursabile sau nerambursabile, precum şi a altor credite sau împrumuturi similare, se pot înfiinţa Unităţi de Management de Proiect, denumite în continuare UMP, organisme fără personalitate juridică, constituite la nivelul instituţiilor publice, al beneficiarilor de împrumut, sau al altor entităţi”.
	Se propune modificarea şi completarea textului:

“În vederea asigurării unui cadru unitar privind derularea proiectelor finanţate din împrumuturi externe contractate de stat sau autorităţile administraţiei publice locale, precum şi cele garantate de stat, rambursabile sau nerambursabile, precum şi a altor credite sau împrumuturi similare, se pot înfiinţa Unităţi de Management de Proiect, denumite în continuare UMP, organisme fără personalitate juridică, constituite la nivelul instituţiilor financiare, mandatate să administreze, utilizatorilor finali sau beneficiarilor de împrumuturi, inclusiv al persoanelor juridice cărora li s-a emis garanţie de stat”.

Autor: Dl. Deputat Petre Naidin – Gr.Parlamentar PDSR
	a) Amendamentul se doreşte a fi o extindere a aplicării reglementărilor din prezenta ordonanţă. În conformitate cu prevederile art.6 din Legea datoriei publice nr.81/1999: “(1) Împrumuturile contractate de autorităţile administraţiei publice locale fac parte din datoria publică a României, dar nu reprezintă datorii sau răspunderi ale Guvernului, iar plata serviciului aferent acestor împrumuturi se va efectua exclusiv din veniturile prin care s-au garantat împrumuturile respective de către autorităţile administraţiei publice locale.

(4) Contractarea de împrumuturi de către autorităţile administraţiei publice locale se face conform prevederilor Legii nr.189/1998 privind finanţele publice locale şi ale prezentei legi”.

b) Conform prevederilor art.3 din prezenta 

	
	
	
	Ordonanţă, condiţiile pentru fiecare UMP “se vor stabili prin ordin sau decizie a ordonatorului principal de credite sau a conducătorului entităţii beneficiare de împrumut”, deci are caracter limitativ de aplicare.

c) prezenta ordonanţă se referă la acordurile de finanţare cu referire strictă la programul în cauză.



	3.
	Art.2 alin.(1)

“UMP este o unitate funcţională care asigură managementul integrat de proiect în conformitate cu prevederile acordului de finanţare, având drept scop realizarea obiectivelor proiectului cu maximă diligenţă şi eficienţă”.
	Se propune completarea textului:

“UMP este o unitate funcţională care asigură managementul integrat de proiect în conformitate cu prevederile acordului contractului, sau după caz, convenţiei de finanţare, având drept scop realizarea obiectivelor proiectului cu maximă diligenţă şi eficienţă”.

Autor: Dl. Deputat Petre Naidin – Gr.Parlamentar PDSR
	Prin consecinţă, extinderea propusă la art.1 din prezenta ordonanţă atrage modificări şi completări de text şi la art.2 alin.(1), art.3 şi art.4, aşa cum motivarea propusă la nr.crt.2 include şi argumentele pentru acest amendament.

	4.
	Art.3.

“Structura organizatorică, numărul de persoane, regulamentul de funcţionare pentru fiecare UMP şi, după caz, numărul de unităţi, se vor stabili prin ordin sau decizie a ordonatorului principal de credite sau a conducătorului entităţii beneficiare de împrumut”.
	Se propune completarea textului:

“Structura organizatorică, numărul de persoane, regulamentul de funcţionare pentru fiecare UMP şi, după caz, numărul de unităţi, se vor stabili prin ordin sau decizie a ordonatorului principal de credite sau a conducătorului entităţii beneficiare de împrumut sau persoanelor juridică cărora li s-a emis garanţie de stat”.

Autor: Dl. Deputat Petre Naidin – Gr.Parlamentar PDSR
	Idem.

	5.
	Art.4.

“(1) Selectarea personalului pentru UMP se va face în conformitate cu procedurile finanţatorului extern. Personalul care îşi desfăşoară activitatea în UMP va fi angajat prin transfer sau detaşat. După încetarea activităţii în cadrul UMP sau la încetarea activităţii acesteia, personalul selectat din cadrul instituţiilor publice, regiilor autonome, companiilor naţionale sau societăţilor comerciale cu capital integral sau majoritar de stat, care şi-a desfăşurat activitatea în cadrul UMP respective, va fi preluat de entitatea de la care a provenit, fiind reîncadrat pe funcţia deţinută la data transferării sau detaşării.

(2) În scopul realizării obiectivului său de activitate, UMP poate angaja colaboratori externi”.
	Se propune completarea textului:

“(1) Selectarea personalului pentru UMP se va face în conformitate cu procedurile finanţatorului extern. Personalul care îşi desfăşoară activitatea în UMP va fi angajat prin transfer sau detaşat. După încetarea activităţii în cadrul UMP sau la încetarea activităţii acesteia, personalul selectat din cadrul instituţiilor publice, companiilor sau societăţilor naţionale, societăţilor comerciale, la care statul sau o autoritate a administraţiei publice locale este acţionar majoritar, precum şi a regiilor economice, care şi-a desfăşurat activitatea în cadrul UMP respective, va fi preluat de entitatea de la care a provenit, fiind reîncadrat pe funcţia deţinută la data transferării sau detaşării sau una echivalentă conform legislaţiei muncii.

(2) În scopul realizării obiectivului său de activitate, UMP poate angaja colaboratori externi”.

Autor: Dl. Deputat Petre Naidin – Gr.Parlamentar PDSR
	Idem.


Prezentul proiect de Lege face parte din categoria legilor ordinare.

	Dan Constantinescu

PREŞEDINTE


	Petre Partal 

SECRETAR


Experţi parlamentari:

Bărdiţă Mariana

Onete Alexandru

Popescu Luminiţa

